recursal/SuperWikiNEXT-32B huggingface dataset:
**ทฤษฎีภาวะพึ่งพิง** (อังกฤษ: dependency theory) เป็นมโนทัศน์ว่าทรัพยากรไหลจากรัฐยากจนและด้อยพัฒนาหรือ "ชายขอบ" ไปยังรัฐร่ำรวยหรือ "แกนกลาง" ทำให้ประเทศแกนกลางร่ำรวยขึ้น ในขณะที่ประเทศชายขอบยากจนลง ข้อโต้เถียงใจกลางของทฤษฎีภาวะพึ่งพิงว่ารัฐยากจนลงและรัฐที่ร่ำรวยยิ่งรวยขึ้นจากวิธีที่รัฐยากจนถูกรวมเข้าสู่ "ระบบโลก" (world system)

ทฤษฎีดังกล่าวมีที่มาจากปฏิกิริยาต่อทฤษฎีการทำให้ทันสมัย (modernization theory) ซึ่งเป็นทฤษฎีการพัฒนาก่อนหน้านี้ ซึ่งถือว่าทุกสังคมก้าวหน้าผ่านขั้นตอนการพัฒนาเหมือนกัน ว่าบริเวณที่ด้อยพัฒนาในปัจจุบันอยู่ในสถานการณฺ์เดียวกับที่บริเวณที่พัฒนาแล้วในปัจจุบันเคยประสบในอดีต ฉะนั้น ภารกิจการช่วยเหลือบริเวณด้อยพัฒนาให้พ้นจากความยากจนจึงเป็นการเร่งบริเวณยากจนตามวิถีการพัฒนาร่วมสมมตินี้ด้วยวิธีการต่าง ๆ เช่น การลงทุน การถ่ายโอนเทคโนโลยี และการบูรณาการเข้าสู่ตลาดโลกให้ใกล้ชิดมากขึ้น ทฤษฎีภาวะพึ่งพาปฏิเสธแนวคิดดังกล่าว โดยแย้งว่าประเทศด้อยพัฒนามิใช่เป็นฉบับดั้งเดิมของประเทศพัฒนาแล้วเท่านั้น แต่ยังมีคุณลักษณะและโครงสร้างที่เป็นเอกลักษณ์ของตนเอง และที่สำคัญกว่านั้นคือ อยู่ในสถานการณ์ที่เป็นสมาชิกที่อ่อนแอกว่าในเศรษฐกิจตลาดโลก

ทฤษฎีภาวะพึ่งพาไม่มีผู้สนับสนุนเป็นทฤษฎีภาพรวมมากนัก แม้นักเขียนบางคนยังให้เหตุผลว่ายังคงมีความเกี่ยวข้องโดยเป็นการปรับแนวคิดมโนทัศน์ต่อการแบ่งความมั่งคั่งของโลก

อ้างอิง
-------

1. ↑  Newschool, "Economic Development" เก็บถาวร 14 กรกฎาคม 2009 ที่ เวย์แบ็กแมชชีน, retrieved July 2009.
2. ↑  James, Paul (1997). "Post-Dependency: The Third World in an Era of Globalism and Late Capitalism". *Alternatives: Social Transformation and Human Governance*. **22** (2): 205–26.
*Phalacrocorax carbo*
**นกกาน้ำใหญ่** (อังกฤษ: Great cormorant, Great black cormorant, Black cormorant, Black shag; ชื่อวิทยาศาสตร์: *Phalacrocorax carbo*) เป็นนกในวงศ์นกกาน้ำ (Phalacrocoracidae) กระจายพันธุ์ในโลกเก่าและชายฝั่งมหาสมุทรแอตแลนติกของทวีปอเมริกาเหนือ

ลักษณะ
------

นกกาน้ำใหญ่เป็นนกขนาดใหญ่สีดำ มีหลายขนาดตามแต่แหล่งการกระจายพันธุ์ หนัก 1.5 ถึง 5.3 กิโลกรัม ซี่งโดยทั่วไปแล้วหนัก 2.6 ถึง 3.7 กิโลกรัม ยาว 70 ถึง 102 เซนติเมตร ช่วงปีกกว้าง 121 ถึง 160 เซนติเมตร หางยาว ปากสีน้ำตาลอมเหลือง ตาสีฟ้า หน้าสีเหลือง ขนที่ท้ายทอยเป็นสันแหลม มีถุงคออยู่ระหว่างโคนปากกับคอหอย ด้านหน้าสีเหลือง ด้านหลังสีเทา นกโตเต็มวัยมีแต้มสีขาวที่ต้นขาในฤดูผสมพันธุ์

พฤติกรรม
--------

มีการอยู่รวมกันเป็นฝูง ดำน้ำและว่ายน้ำจับปลากินได้คล่องแคล่วมาก แต่เมื่อขึ้นมาแล้วต้องกางปีกเพื่อผึ่งให้แห้ง เนื่องจากในขนไม่มีน้ำมันเคลือบเหมือนนกเป็ดน้ำ ในประเทศไทยจัดเป็นสัตว์ป่าคุ้มครอง ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย

อ้างอิง
-------

* Sibley, C. G. & Monroe, B. L. (1990). *Distribution and taxonomy of birds of the world*. New Haven CT: Yale University Press.
* Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) ISBN 1-86872-721-1

1. ↑  BirdLife International (2004). *Phalacrocorax carbo*. *2006 IUCN Red List of Threatened Species*. IUCN 2006. Retrieved on 12 May 2006. Database entry includes justification for why this species is of least concern
2. ↑
3. ↑   เก็บถาวร 2011-11-24 ที่ เวย์แบ็กแมชชีน A
4. ↑
5. ↑  นกกาน้ำใหญ่[*ลิงก์เสีย*]
6. ↑  หน้า 15, *รุกป่าชายเลน ทำนกหายากใกล้สูญพันธุ์*. **ไทยรัฐ**ปีที่ 68 ฉบับที่ 21643: วันจันทร์ที่ 24 เมษายน พ.ศ. 2560 แรม 13 ค่ำ เดือน 5 ปีระกา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**นกกาน้ำใหญ่**

 ข้อมูลที่เกี่ยวข้องกับ Phalacrocorax carbo ที่วิกิสปีชีส์

* 
* Great Cormorant videos, photos & sounds on the Internet Bird Collection
* Ageing and sexing (PDF) by Javier Blasco-Zumeta เก็บถาวร 2011-12-26 ที่ เวย์แบ็กแมชชีน
เอทีอาร์ 42-320 ของแดนิชแอร์ทรานสปอร์ต
เอทีอาร์ 42-500 ของยูโรล็อต
เอทีอาร์ 42-300 แบบขนส่ง ของเฟดเอกซ์ เอกซ์เพรส
**เอทีอาร์ 42** เป็นอากาศยานขนาดเล็ก แบบใช้เครื่องยนต์เทอร์โบพรอบ 2 ตัว มีพิสัยบินระยะใกล้ ผลิตโดยบริษัทร่วมทุนสัญชาติฝรั่งเศส-อิตาลี เอทีอาร์ โดยออกแบบให้สามารถจุผู้โดยสารได้ 40-50 ที่นั่ง โดยมีความยาว 22.67 เมตร และปีกกว้าง 24.57 เมตร เปิดตัวอย่างเป็นทางการเมื่อปีพ.ศ. 2524 และเริ่มทดสอบการบินครั้งแรกในวันที่ 16 สิงหาคม พ.ศ. 2527 และเริ่มให้บริการเชิงพาณิชย์ในเดือนธันวาคม พ.ศ. 2528 โดยแอร์แลตโตราล

ต่อมาภายหลังได้มีการพัฒนาขยายความยาว และความกว้างของปีก รวมถึงประสิทธิภาพเครื่องยนต์ เป็นเอทีอาร์ 72

รุ่น
----

### เอทีอาร์ 42-300

42-300 เป็นรุ่นดั้งเดิม ใช้เครื่องยนต์ แพร็ตแอนด์วิทนีย์ แคนาดา พีดับเบิลยู120 กำลัง 2000 แรงม้า มีพิสัยบิน 640 ไมล์ทะเล

### เอทีอาร์ 42-320

42-320 เป็นรุ่นที่พัฒนาเพิ่มขึ้นจาก -300 และใช้เครื่องยนต์ พีดับเบิลยู121 กำลัง 2100 แรงม้า

### เอทีอาร์ 42-500

42-500 มีลักษณะภายนอกเดียวกับ 42 รุ่นอื่นๆ แต่ใช้เครื่องยนต์ 6 ใบพัด พีดับเบิลยู127อี กำลัง 2400 แรงม้า ทำให้เพิ่มประสิทธิภาพในการบิน และน้ำหนักบรรทุก และสามารถบินได้ไกลถึง 1,500 ไมล์ทะเล

### รุ่นอื่นๆ

มีการปรับเปลี่ยนเอทีอาร์ 42 ทุกรุ่น เป็นเครื่องบินขนส่งสินค้า ซึ่งมีลูกค้าอย่างเฟดเอกซ์, ดีเอชแอล และยูพีเอสให้บริการอยู่ นอกจากนี้ยังมีการปรับเปลี่ยนให้เป็นเครื่องบินส่วนตัว และเครื่องบินตรวจการ จากรุ่น -500 เพื่อใช้ในการทหาร

ข้อมูลจำเพาะ
------------

| ข้อมูล | เอทีอาร์ 42-300 | เอทีอาร์ 42-320 | เอทีอาร์ 42-500 |
| --- | --- | --- | --- |
| ความจุผู้โดยสาร | 44-50 |
| ความยาว | 22.67 เมตร (74 ฟุต 5 นิ้ว) |
| ความกว้างของปีก | 24.57 เมตร (80 ฟุต 7 นิ้ว) |
| ความสูง | 7.59 เมตร (24 ฟุต 11 นิ้ว) |
| น้ำหนักสูงสุด เมื่อไม่มีเชื้อเพลิง | 15,200 กิโลกรัม (33,510 ปอนด์) | 16,700 กิโลกรัม (36,817 ปอนด์) |
| น้ำหนักสูงสุด เมื่อนำเครื่องขึ้น | 16,700 กิโลกรัม (36,817 ปอนด์) | 18,600 กิโลกรัม (41,005 ปอนด์) |
| ความเร็วปกติ | 269 น็อต | 300 น็อต |
| พิสัยบิน | 1,168 กิโลเมตร (640 ไมล์ทะเล) | 1,587 กิโลเมตร (870 ไมล์ทะเล) | 2,900 กิโลเมตร (1,500 ไมล์ทะเล) |
| เพดานบิน | 5,100 กิโลเมตร (17,000 ฟุต) |
| 2× เครื่องยนต์ | PW120 แรงม้า 2000 shp | PW121 แรงม้า 2100 shp | PW127E แรงม้า 2400 shp |

เครื่องบินที่ใกล้เคียงกัน
-------------------------

### รุ่นที่ใกล้เคียงกัน

* เอทีอาร์ 72

### เครื่องบินที่คล้ายกัน

* แอนโตนอฟ แอน-140
* เดอ ฮาวิลแลนด์ แคนาดา แดช-8
* ดอร์แนร์ 328
* เอ็มเบรเออร์ อีเอ็มบี 120 บราซิลเลีย
* ฟอกเกอร์ เอฟ-27 และเอฟ-50
* อิลยูชิน อิล-114
* ซาบ 2000 และ340

อ้างอิง
-------

1. ↑  "เอทีอาร์ 42-500". คลังข้อมูลเก่าเก็บจากแหล่งเดิมเมื่อ 2007-06-07. สืบค้นเมื่อ 2007-07-06.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เอทีอาร์ 42**

* เว็บไซต์เอทีอาร์ (อังกฤษ)
**ฌ็อง-คริสต็อฟ เจ้าชายนโปเลียน** (อังกฤษ: Jean-Christophe, Prince Napoléon) เป็นประมุขของอดีตราชวงศ์ฝรั่งเศสและเป็นทายาทของ นโปเลียน โบนาปาร์ต ซึ่งเป็นจักรพรรดิองค์แรกของฝรั่งเศส

พระประวัติ
----------

ฌ็อง-คริสต็อฟ เจ้าชายนโปเลียน ประสูติเมื่อวันที่ 11 กรกฎาคม พ.ศ. 2529 เป็นพระโอรสในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยพระองค์ทรงเป็นพระนัดดาใน  เจ้าชายเฟอร์ดินานด์ ดยุกแห่งกัสโตร และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา โดยภายหลังจากที่พระองค์ทรงเรียนจบและ ก็ทรงงานใน มหาวิทยาลัยนิวยอร์ก ในฐานะนักวิเคราะห์ธนาคารเพื่อการลงทุนสำหรับ มอร์แกนสแตนเลย์ โดยพระองค์สามารถรับสั่งภาษาสเปน ภาษาฝรั่งเศส และภาษาอังกฤษได้

พระองค์ทรงเป็น **เจ้าชายนโปเลียน** หรือ **พระประมุขแห่งราชวงศ์โปนาปาร์ต** เช่นเดียวกับพระบิดา หลังจากที่ หลุยส์ เจ้าชายนโปเลียน พระอัยยกา สิ้นพระชนม์ลง เมื่อวันที่ 3 พฤษภาคม พ.ศ. 2540 ซึ่งในขณะนั้น พระองค์ทรงมีพระชันษาเพียง 11 ปี เนื่องจากพระบิดาทรงเสกสมรสใหม่โดยที่ไม่ได้รับความเห็นชอบจากพระอัยกา และไม่เป็นที่ชื่นชอบในหมู่ประชาชน ซึ่งพระบิดาของพระองค์ก็ไม่มีปัญหาใดๆ
ปาเวล ชีชากอฟ
**ปาเวล วาซิลิเอวิช ชีชากอฟ** หรือ **จีชากอฟ** (รัสเซีย: Па́вел Васи́льевич Чича́гов; (8 กรกฎาคม [ตามปฎิทินเก่า 27 มิถุนายน] ค.ศ. 1767 – 20 สิงหาคม ค.ศ. 1849) เป็นผู้บัญชาการทหารและนาวิกโยธินของรัสเซียในสงครามนโปเลียน

เขาเกิดเมื่อปี ค.ศ. 1767 ในเซนต์ปีเตอส์เบิร์ก ซึ่งเป็นบุตรของนายพลเรือ วาซีลี ชีชากอฟ กับภรรยาชาวอังกฤษ เมื่ออายุสิบสองปีเขาถูกเกณฑ์เข้าสู่กองกำลังรักษาความมั่นคง ส่วนในปี ค.ศ. 1782 เขาทำหน้าที่ในการศึกที่ทะเลเมดิเตอร์เรเนียนในฐานะนายทหารผู้ช่วยพ่อของเขา เขาทำหน้าที่อย่างยอดเยี่ยมในสงครามรัสเซีย-สวีเดนเมื่อปี ค.ศ. 1788–1790 โดยเขาได้บัญชาการกองเรือรบแนวเส้นประจัญบาน *รอสติสลาฟ* และได้รับบำเหน็จเครื่องอิสริยาภรณ์เซนต์จอร์จ ชั้นที่สี่ รวมถึงดาบทองที่มีคำจารึกว่า "สำหรับความกล้าหาญ"

หลังสงคราม เขาเข้าเรียนที่สถาบันราชนาวี ขณะอยู่ที่นั่น เขาได้พบกับเอลิซาเบธ โปรบี ลูกสาวของข้าราชการที่ท่าเรือชาแธม และต่อมาได้หมั้นกับเธอ เมื่อเขากลับไปยังรัสเซียในปี ค.ศ. 1796 เขาได้ขออนุญาตแต่งงาน แต่มีกระแสรับสั่งโดยจักรพรรดิพอลที่ 1 ว่า "มีเจ้าสาวเพียงพออยู่แล้วในรัสเซีย ไม่จำเป็นต้องมองหาใครในอังกฤษอีก" มีความรุนแรงบางอย่างตามมาและชีชากอฟถูกส่งตัวเข้าเรือนจำ เขาได้รับพระราชทานอภัยโทษในไม่นาน โดยได้รับพระบรมราชานุญาตให้แต่งงานกับเอลิซาเบธ และได้รับการเลื่อนยศเป็นพลเรือตรี ส่วนในปี ค.ศ. 1802 อเล็กซานเดอร์ที่ 1 ซึ่งเป็นผู้สืบราชบัลลังก์แห่งองค์จักรพรรดิพอล ได้ทรงพระกรุณาโปรดเกล้าฯ เลื่อนยศชีชากอฟเป็นพลเรือโท และทรงแต่งตั้งให้เขาเป็นสมาชิกคนหนึ่งของคณะกรรมการปฏิรูปกองทัพเรือ ครั้นในปี ค.ศ. 1807 เขาได้รับการเลื่อนยศเป็นพลเรือเอก และได้รับการแต่งตั้งเป็นรัฐมนตรีว่าการกระทรวงราชนาวี

ชีชากอฟลาออกและเดินทางไปยุโรปในปี ค.ศ. 1809–1811 กระทั่งเอลิซาเบธเสียชีวิตในปี ค.ศ. 1811 ส่วนในปี ค.ศ. 1812 อเล็กซานเดอร์มีพระราชกระแสรับสั่งให้เขาเข้าเฝ้าและแต่งตั้งให้เขาเป็นผู้บัญชาการทหารสูงสุดแห่งกองทัพตะวันตกที่สามที่ตั้งขึ้นใหม่ รวมถึงผู้สำเร็จราชการแห่งมอลเดเวียและวัลลาเชีย อย่างไรก็ตาม สนธิสัญญาบูคาเรสต์ ค.ศ. 1812 ได้ทำให้สงครามรัสเซีย-ตุรกีสิ้นสุดเมื่อถึงเวลาที่เขาได้รับคำสั่งจากกองทัพ[] ในช่วงการศึก ค.ศ. 1812 เพื่อต่อต้านจักรพรรดินโปเลียน เขาถูกกล่าวหาว่าเป็นคนปล่อยให้จักรพรรดินโปเลียนทรงหนีที่แม่น้ำเบเรซีนาในเดือนพฤศจิกายน ค.ศ. 1812 ส่วนในปี ค.ศ. 1813 เขาถูกไล่ออกและในปีต่อไปได้เดินทางไปยังประเทศฝรั่งเศสในช่วงออกจากงานโดยไม่กลับไปยังประเทศรัสเซียอีกเลย เขายังคงเป็นสมาชิกสภาแห่งรัฐจนกระทั่งปี ค.ศ. 1834 แต่ถูกถอดออกจากตำแหน่งหลังจากนั้น และถูกยึดทรัพย์สิน เขาเสียชีวิตในกรุงปารีสในปี ค.ศ. 1849 ซึ่งหลังจากเสียชีวิต บันทึกความทรงจำของเขาได้รับการตีพิมพ์

อ้างอิง
-------

1. 1 2  Mikaberidze, Alexander (2005). "Chichagov, Pavel Vasilievic". *Russian Officer Corps of the Revolutionary and Napoleonic Wars*. Casemate. pp. 59–60. ISBN 9781611210026.
**ปลาหม่น** หรือ **ปลามอน** หรือ **ปลาม่อน** หรือ **ปลาม่ำ** (ชื่อวิทยาศาสตร์: *Scaphiodonichthys acanthopterus*) ปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีรูปร่างเหมือนปลาชนิดอื่นในวงศ์เดียวกันทั่วไป คือ รูปร่างเรียวยาว แบนข้าง ลำตัวกว้าง โคนหางคอดเรียว หัวกลมโต จะงอยปากงุ้มเห็นได้ชัดเจน ช่องปากอยู่ด้านล่าง ปากล่างมีขอบเรียบเป็นเส้น ปลายจะงอยปากมีตุ่มเล็ก ๆ คล้ายสิว ซึ่งจะเห็นได้ชัดเจนโดยเฉพาะในตัวผู้ในช่วงฤดูผสมพันธุ์ เกล็ดมีขนาดเล็กมีประมาณ 37-39 หรือมากกว่านั้นประมาณ 3 ชิ้น แถวตามเส้นแนวข้างลำตัว ครีบหลังมีก้านครีบแข็ง ก้านที่ยาวที่สุดมีขอบจักเป็นฟันเลื่อย ครีบหางเว้าลึก เกล็ดมีสีเงินเหลือบเขียวอ่อนหรือชมพู ครีบทุกครีบเป็นสีเหลืองอ่อน ๆ

มีความยาวเต็มที่ไม่เกิน 20 เซนติเมตร มีพฤติกรรมอาศัยอยู่รวมกันเป็นฝูงในช่วงต้นน้ำที่น้ำไหลแรง โดยตวัดกินตะไคร่น้ำและแมลงน้ำที่เกาะตามโขดหินด้วยความรวดเร็ว พบกระจายพันธุ์ในลุ่มแม่น้ำเจ้าพระยา, แม่น้ำสาละวิน, แม่น้ำน่าน, แม่น้ำแม่กลอง และพบได้ในทุกประเทศของภูมิภาคอินโดจีน เป็นปลาที่หาได้ง่าย และมีการจับมาเป็นรับประทานเป็นอาหารในท้องถิ่น

อ้างอิง
-------

1. 1 2 3  สมโภชน์ อัคคะทวีวัฒน์. *สาระน่ารู้ปลาน้ำจืดไทย เล่ม ๑*. กรุงเทพฯ : องค์การค้าของคุรุสภา, 2547. 264 หน้า. หน้า 170. ISBN 974-00-8701-9
2. ↑  ชวลิต วิทยานนท์. *คู่มือปลาน้ำจืด*. กรุงเทพฯ : สารคดี, 2547. 195 หน้า. หน้า 145. ISBN 9744841486
3. ↑  หน้า ๗๗, *น้ำมีด-ห้วยผ่าน ทางผ่านชีวิตกลางภูเขาสีเขียว* โดย ฐากูร โกมารกุล ณ นคร. **อนุสาร อ.ส.ท.**ปีที่ ๕๖ ฉบับที่ ๕: ธันวาคม ๒๕๕๘

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)
เซกเตอร์วงกลม คือ บริเวณที่ถูกแรเงาด้วยสีเขียว
**เซกเตอร์แบบวงกลม** (circular sector) หรือ **เซกเตอร์วงกลม** (circle sector) คือ ส่วนของแผ่นดิสก์ที่ล้อมรอบด้วยรัศมีทั้งสองและส่วนโค้งของวงกลม, เมื่อพื้นที่ขนาดเล็กเรียกว่าเป็นเซกเตอร์รอง (minor sector) และพื้นที่ขนาดใหญ่เป็นเซกเตอร์หลัก (major sector) ในแผนภาพ θ คือ มุมที่จุดศูนย์กลางมีหน่วยเป็น เรเดียน, r คือ รัศมีของวงกลมและ L คือความยาวส่วนโค้งย่อยของเซกเตอร์

เซกเตอร์ที่ประกอบด้วยมุมที่จุดศูนย์กลางที่มีขนาด 180 ° เรียกว่าเป็นรูปครึ่งวงกลม เซกเตอร์ที่ประกอบด้วยมุมที่จุดศูนย์กลางอื่น ๆ บางครั้งก็จะเรียกชื่อที่พิเศษออกไป เหล่านี้รวมถึง**ควอแดรนต์** (quadrants) (90 °), **เซกซ์แทนท์** (sextants) (60 °) และ **ออกแทนต์** (octants) (45 °)

พื้นที่
-------

พื้นที่ทั้งหมดของวงกลมคือ {\displaystyle \pi r^{2}} พื้นที่เซกเตอร์สามารถหาได้โดยการคูณพื้นที่ของวงกลมโดยอัตราส่วนของมุมและ {\displaystyle 2\pi } (เพราะพื้นที่เซกเตอร์เป็นสัดส่วนกับมุมและ {\displaystyle 2\pi } คือมุมสำหรับตลอดทั้งวงกลม):

{\displaystyle A=\pi r^{2}\cdot {\frac {\theta }{2\pi }}={\frac {r^{2}\theta }{2}}}
พื้นที่ของเซกเตอร์ในแง่ของ {\displaystyle L} สามารถหาได้โดยการคูณพื้นที่โดยรวมทั้งหมด {\displaystyle \pi r^{2}} ด้วยอัตราส่วนโดยรวมของ {\displaystyle L} กับเส้นรอบวงโดยรวม {\displaystyle 2\pi r}

{\displaystyle A=\pi r^{2}\cdot {\frac {L}{2\pi r}}={\frac {r\cdot L}{2}}}
อีกวิธีหนึ่งคือการพิจารณาพื้นที่นี้อันเป็นผลมาจากอินทิกรัลดังต่อไปนี้:

{\displaystyle A=\int \_{0}^{\theta }\int \_{0}^{r}dS=\int \_{0}^{\theta }\int \_{0}^{r}{\tilde {r}}d{\tilde {r}}d{\tilde {\theta }}=\int \_{0}^{\theta }{\frac {1}{2}}r^{2}d{\tilde {\theta }}={\frac {r^{2}\theta }{2}}}
การแปลงมุมศูนย์กลางให้กลายเป็นองศา ทำได้โดย

{\displaystyle A=\pi r^{2}\cdot {\frac {\theta ^{\circ }}{360}}}

เส้นรอบรูป
----------

ความยาวของเส้นรอบรูปของเซกเตอร์คือผลรวมของความยาวส่วนโค้งและรัศมีทั้งสอง:

{\displaystyle P=L+2r=\theta r+2r=r\left(\theta +2\right)}
เมื่อ *θ* เป็นเรเดียน

อ้างอิง
-------

* Gerard, L. J. V. *The Elements of Geometry, in Eight Books; or, First Step in Applied Logic*, London, Longman's Green, Reader & Dyer, 1874. p. 285

แหล่งข้อมูลอื่น
---------------

* Definition and properties of a circle sector with interactive animation
* เอริก ดับเบิลยู. ไวส์สไตน์, "Circular sector" จากแมทเวิลด์.
**พีต รอสส์** เป็นหนึ่งในตัวละครดั้งเดิมของการ์ตูน "ซูเปอร์แมน" โดย Dc Comics ซึ่งเป็นเพื่อนสนิทกับคลาร์ก เค้นท์ ตอนที่เป็นวัยรุ่น ยังไม่ได้เป็นซูเปอร์แมน ก่อนที่จะกระโจนเข้าด้านมืดในตอนโต

พีต รอสส์ในการ์ตูน
------------------

พีต รอสส์ เป็นชายผมทอง ผิวขาว เพื่อนสนิทคนหนึ่งของคลาร์ก เค้นท์ในตอนวัยรุ่น และตอนที่พวกเขายังเด็ก ๆ อยู่ในขณะที่อยู่ในสมอลวิลล์ เช่นเดียวกับลาน่า แลงก์และเล็กซ์ ลูเธอร์

พีต รอสส์เป็นหนึ่งในผู้รู้ความลับของคลาร์ก ได้เห็นคลาร์กแปลงกายเป็นซูเปอร์แมน ทำให้เขาได้รู้ความลับคลาร์ก และตัดสินใจที่จะไม่ยอมบอกใครทั้งสิ้น เขาแตกหักกับคลาร์กเมื่อคลาร์กไม่ยอมรับปากที่จะช่วยเหลือเขา ทำให้เขาแตกหักกับคลาร์กไปโดยสิ้นเชิง

พีต รอสส์แต่งงานกับลาน่า แลงก์ มีลูกหนึ่งคนชื่อว่า คลาร์ก รอสส์ ตามชื่อของคลาร์ก เค้นท์ ก่อนที่เขาทั้งสองจะหย่ากัน และเป็นรองประธานาธิบดีเมื่อเล็กซ์ ลูเธอร์ได้เป็นประธานาธิบดีสหรัฐอเมริกา

พีต รอสส์ในละครสมอลล์วิลล์
--------------------------

| พีต รอสส์ |
| --- |
| แสดงโดย | แซม โจนส์ที่สาม |
| วันเกิดตัวละคร | ปี 2523 |
| สถานที่เกิดตัวละคร | สมอลวิลล์ |
| ญาติตัวละคร | ผู้พิพากษาอาบีเกล รอสส์ (แม่) |
| ปรากฏครั้งแรก | ภาค 1 ตอนที่ 1 |
| ปรากฏครั้งสุดท้าย | ภาค 3 ตอนที่ 21 |
| อาชีพ | ผู้สื่อข่าว นสพ.เดอะทอร์ช/นักเรียน |
| ที่ทำงาน | โรงเรียนสมอลวิลล์ไฮ |
|

ละครสมอลวิลล์ได้สร้างมิติใหม่ให้แก่ตัวละครหลายตัวที่เป็นตัวละครในการ์ตูนซูเปอร์แมนเดิม พีทในสมอลวิลล์นั้นแตกต่างจากในการ์ตูนดั้งเดิมโดยสิ้นเชิง กล่าวคือพีทในสมอลวิลล์เป็นเด็กผิวดำเชื้อสายแอฟริกัน

ความลับของคลาร์ก เค้นท์ในละครสมอลวิลล์
--------------------------------------

พีต รอสส์เป็นหนึ่งในเพื่อนสนิทของคลาร์ก เค้นท์ เช่นเดียวกับโคลอี้ ซัลลิแวน, ลาน่า แลงก์ และเล็กซ์ ลูเธอร์ เขาก็เหมือนเพื่อนคนอื่น ๆ ที่ไม่รู้ความลับของคลาร์ก เค้นท์ถึงแม้จะระแคะระคายบ้าง แต่ทว่าก็ไม่รู้ จนกระทั่งภาคที่ 2 ตอนที่ 3 Duplicity เขาได้พบยานอวกาศลึกลับซึ่งเป็นยานอวกาศของคลาร์ก เค้นท์ที่ตกลงมายังโลกในทุ่งข้าวโพด คลาร์กพยายามโน้มน้าวให้พีทเก็บยานที่บ้านเขา แต่ก็ไม่สำเร็จ จนกระทั่งคลาร์กจำเป็นที่จะต้องเปิดเผยความลับของเขาให้พีท ทำให้พีทโกรธมากที่คลาร์กไม่ยอมบอกความลับเขา แต่ตอนหลังก็เข้าใจกัน

นอกจากนั้น เขายังช่วยคลาร์กในการพัฒนาความสามารถใหม่ อย่างเช่นการที่เขามีความสามารถคือสายตาความร้อน หรือการดักฟัง เป็นต้น

พีต รอสส์ต้องย้ายออกจากสมอลวิลล์ไปอยู่ที่วิชิทอตามแม่ของเขาที่ได้เป็นผู้พิพากษาแห่งรัฐแคนซัสในวิชิตา เนื่องจากความลับของคลาร์กเช่นกัน ความลับของคลาร์กทำให้พีทถูก FBI ตามล่าเพื่อสืบหาความจริง ทำให้พีทจำเป็นต้องย้ายออกไปนอกเมืองและหลังจากนั้น พีต รอสส์ก็ไม่มีบทบาทในละครสมอลวิลล์อีกเลย

แหล่งข้อมูลอื่น
---------------

* สมอลวิลล์แอทไทยแลนด์
* *สมอลล์วิลล์* วิกิ

| * ด
* ค
* ก
*สมอลล์วิลล์* |
| --- |
| ปี | 
* ปี 1
* ปี 2
* ปี 3
* ปี 4
* ปี 5
* ปี 6
* ปี 7
* ปี 8
* ปี 9
* ปี 10

 |
| ตอน | 
* รายชื่อตอน
* "Pilot"
* "Tempest"
* "Reckoning"
* "Absolute Justice"

 |
| ตัวละคร | 
* ตัวละครใน"สมอลวิลล์"
* คลาร์ค เคนท์
* เล็กซ์ ลูเธอร์
* ลาน่า แลงก์
* โคลอี้ ซัลลิแวน
* ไลโอเนล ลูเธอร์
* โลอิส เลน
* จัสติสลีก

 |
| หัวข้อที่เกี่ยวข้อง | 
* พลังของคลาร์ก เค้นท์
* คริปโตไนท์

 |
| 
* **วิกิพีเดีย:หนังสือ Book**
* **หมวดหมู่ Category**

 |
**พีต้า เมลลาร์ก** เป็นตัวละครหลักจากไตรภาคเกมล่าชีวิต ของซูซาน คอลลินส์ เขาเป็นลูกชายของคนขายขนมปัง อาศัยอยู่ในเขต 12 ของประเทศพาเน็ม ซึ่งเป็นประเทศสมมติที่มีแคปิตอลปกครองด้วยอำนาจเผด็จการ ในหนังสือเล่มแรก พีต้าต้องเข้าแข่งขันเกมล่าชีวิตในฐานะบรรณาการจากเขต 12 โดยเกมล่าชีวิตคือการแข่งขันที่แคปิตอลจัดขึ้นให้เด็กวัยรุ่นจากแต่ละเขตฆ่ากันเองในสนามประลองจนถึงคนสุดท้าย ก่อนการแข่งขันจะเริ่ม พีต้าได้แสดงไหวพริบในการทำตัวให้เป็นที่รักของคนดู เขาเปิดเผยว่าเขาหลงรักแคตนิส ตัวละครนำของเรื่องที่เขาเคยช่วยชีวิตเธอจากความอดอยากโดยการมอบขนมปังให้ ในระหว่างเกม ทั้งสองได้ช่วยกันเอาชีวิตรอดและเล่นบท "คู่รักที่ชะตาไม่เป็นใจ" เพื่อดึงดูดสปอนเซอร์ เกมจบลงด้วยการที่พีต้าและแคตนิสเป็นผู้พิชิตร่วมกันเนื่องจากแคตนิสได้ใช้อุบายต้อนผู้คุมเกมให้จนมุม พีต้าเปิดเผยกับแคตนิสว่าเขาหลงรักแคตนิสจริงๆ แม้เธอจะยังคงสับสนก็ตาม

ใน*ปีกแห่งไฟ* พีต้าและแคตนิสจำเป็นต้องเล่นบทคู่รักกันต่อไปเพื่อความปลอดภัยของตัวเองและครอบครัวของทั้งสองฝ่าย แต่แคปิตอลต้องการกำจัดแคตนิสที่ได้จุดกระแสต่อต้านแคปิตอลขึ้น ทั้งสองต้องกลับไปแข่งขันเกมล่าชีวิตอีกครั้ง ซึ่งเกมล่าชีวิตครั้งนี้มีขึ้นเพื่อกำจัดแคตนิสโดยเฉพาะ ในระหว่างเกม เหล่าบรรณาการจากเขตอื่นๆได้พยายามช่วยเหลือทั้งสองให้รอดชีวิต แคตนิสได้ทำลายสนามประลองและหลบหนีแคปิตอลไปได้ด้วยการช่วยเหลือของเขต 13 ที่เตรียมก่อกบฎ แต่พีต้าถูกที้งไว้ในสนามประลองและถูกแคปิตอลจับกุมเป็นตัวประกัน ใน*ม็อกกิ้งเจย์* พีต้าถูกแคปิตอลทรมานด้วยพิษของแทรกเกอร์แจ็คเกอร์ทำให้เขาคิดว่าแคตนิสเป็นศัตรูและใช้เขาเป็นเครื่องมือเพื่อเกลี้ยกล่อมไม่ให้เขตอื่นๆร่วมมือกับเขต 13 พีต้าได้รับการช่วยเหลือออกมาจากแคปิตอลได้ด้วยกองกำลังของเกลและเขต 13 แต่เขากลับทำร้ายแคตนิสจนบาดเจ็บสาหัสเนื่องจากเห็นเธฮเป็นศัตรู พีต้าได้เริ่มฟื้นฟูความจำของเขาที่มีกับแคตนิสและได้ร่วมต่อสู้ในสมรภูมิสุดท้ายกับแคปิตอล หลังจากที่ฝ่ายกบฎได้รับชัยชนะ พีต้ามีอาการที่ดีขึ้นจนเป็นปกติ แคตนิสยอมรับว่าพีต้าคือคนที่ใช่สำหรับเธอ ทั้งสองแต่งงานและมีลูกด้วยกันสองคน โดยได้กลับไปอาศัยอยู่ด้วยกันที่เขต 12 ของพาเน็มที่ไม่มีเกมล่าชีวิตอีกต่อไป

จอช ฮัทเชอร์สัน ได้รับบทเป็นพีต้า เมลลาร์กในฉบับภาพยนตร์ดัดแปลงทั้งสี่ภาค

| * ด
* ค
* ก
*ไตรภาคเกมล่าชีวิต* โดย ซูซาน คอลลินส์ |
| --- |
| 

|  |  |  |
| --- | --- | --- |
| ***เกมล่าชีวิต***หนังสือ • ภาพยนตร์ | ***ปีกแห่งไฟ***หนังสือ • ภาพยนตร์ | ***ม็อกกิ้งเจย์***หนังสือ • ภาพยนตร์ (ภาค 1 • ภาค 2) 
  |

 |
| ตัวละคร | แคตนิส เอฟเวอร์ดีน • พีต้า เมลลาร์ก • เกล ฮอว์ธอร์น • ตัวละครอื่นๆ |
| เพลงประกอบภาพยนตร์ | เซฟแอนด์ซาวด์ • อายส์โอเพิน • แอตลาส • วีรีเมน • อิเลสติกฮาร์ต |
| อื่นๆ | จักรวาล • ภาพยนตร์ซีรีย์ |
ฟิวส์ชนิดหลอด
**ฟิวส์** (อังกฤษ: fuse) เป็นอุปกรณ์นิรภัยชนิดหนึ่งที่อยู่ในเครื่องใช้ไฟฟ้าโดยจะป้องกันการลัดวงจร และการใช้กระแสเกินในวงจรไฟฟ้า โดยจะหลอมละลาย และตัดกระแสไฟออกจากวงจรเพื่อป้องการอุปกรณ์เสียหาย โดยฟิวส์จะเป็นเส้นลวดเล็ก ๆ ทำจากตะกั่วผสมดีบุก มีจุดหลอมเหลวที่ต่ำ มีหลายชนิดให้เลือกใช้ตามความเหมาะสมของการใช้งาน

ชนิดของฟิวส์
------------

* ฟิวส์ชนิดก้ามปู
* ฟิวส์ชนิดเส้น
* ฟิวส์ชนิดกระเบื้อง
* ฟิวส์อิเล็กทรอนิกส์หรือเซอกิตเบรกเกอร์

การเลือกใช้ฟิวส์
----------------

ควรเลือกฟิวส์ที่ทนกระแสไฟฟ้าสูงสุด ได้มากกว่ากระแสไฟฟ้าสูงสุดที่ใช้ภายในบ้านเล็กน้อย และไม่ควรใช้ลวดเหล็ก หรือลวดทองแดงที่มีจุดหลอมเหลวสูงแทนฟิวส์
เพราะเมื่อกระแสไฟฟ้าไหลผ่านมากเกินไป ลวดเหล็กหรือลวดทองแดงจะไม่หลอมละลาย จึงไม่ช่วยตัดวงจรไฟฟ้าในบ้าน ฟิวส์ที่ใช้ตามบ้านมีหลายขนาด เช่น ขนาด
10 15 และ 30 แอมแปร์ ฟิวส์ขนาด 15แอมแปร์ คือ ฟิวส์ที่ยอมให้กระแสไฟฟ้าไหลผ่านได้ไม่เกิน 15 แอมแปร์ ถ้ากระแสไฟฟ้าผ่านมากว่านี้ ฟิวส์จะหลอมละลาย
ทำให้วงจรขาด ดังนั้น การเลือกใช้ฟิวส์จึงต้องเลือกขนาดของฟิวส์ให้พอเหมาะกับปริมาณกระแสไฟฟ้าที่ไหลผ่าน
ฟิวส์มีหลายชนิด แต่ละชนิดจะใช้แตกต่างกัน ดังนั้นจึงควรเลือกใช้ให้เหมาะสม
เลือกฟิวส์ต้องเลือกความเร็วในการ ขาดของมันด้วย 
- เครื่องใช้ไฟฟ้าทั่วไป เลือกแบบขาดช้า ขนาดเป็นสองเท่าของโหลดที่ใช้

คุณสมบัติของฟิวส์
-----------------

1.ฟิวส์เป็นสารละลายที่เป็นโลหะผสมประกอบด้วย บิสมัท (Bi) ร้อยละ 50 ตะกั่ว (Pb) ร้อยละ25 และดีบุก (Sn) ร้อยละ 25 โดยมวล

2.ฟิวส์มีจุดหลอมเหลวต่ำ ขณะที่กระแสไฟฟ้าผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์เล็กน้อยแต่เมื่อมีการใช้กระแสไฟฟ้าเกินกำหนด
หรือเกิดไฟฟ้าลัดวงจร กระแสไฟฟ้าปริมาณมากจะผ่านฟิวส์ พลังงานไฟฟ้าจะเปลี่ยนเป็นพลังงานความร้อนให้กับฟิวส์มากขึ้น จนฟิวส์หลอมละลาย ทำให้วงจรไฟฟ้า
ในบ้าน ถูกตัดกระแสไฟฟ้าไหลผ่านอีกไม่ได้

แหล่งข้อมูลอื่น
---------------

ที่มา จากหนังสือ รีดเดอร์ส ไดเจสท์ สารพัดถนัดทำ โดย Ned Halley และคณะ
แปลโดย ศ.ดร.สุธรรม อารีกุล และคณะ
อัตราการย้ายถิ่นสุทธิในปี 2559: บวก (สีน้ำเงิน), ลบ (สีส้ม), เสถียร (สีเขียว) และไม่มีข้อมูล (สีเทา)
ผู้อพยพชาวยุโรปที่เดินทางมาถึงอาร์เจนตินา
**การเข้าเมือง**หรือ**การย้ายถิ่นเข้าประเทศ** (อังกฤษ: immigration) เป็นการเคลื่อนย้ายระหว่างประเทศของบุคคลสู่ประเทศจุดหมายโดยที่มิใช่คนพื้นเมืองหรือมิได้ถือครองความเป็นพลเมืองเพื่อตั้งถิ่นฐานหรืออยู่อาศัย โดยเฉพาะอย่างยิ่งเป็นผู้อยู่อาศัยถาวรหรือพลเมืองโดยการแปลงสัญชาติ หรือการเข้าทำงานเป็นคนงานต่างถิ่นหรือชั่วคราวเป็นคนงานต่างด้าว

ผู้เข้าเมืองมีแรงจูงใจออกจากประเทศเดิมที่ตนเป็นพลเมืองหรือเป็นที่อยู่อาศัยตามปรกติด้วยหลายสาเหตุ รวมถึงการขาดการเข้าถึงทรัพยากรท้องถิ่น ความปรารถนาความมั่งคั่งทางเศรษฐกิจ เพื่อแสวงหรือเข้าทำงานที่มีค่าตอบแทน เพื่อยกระดับมาตรฐานการครองชีพ การกลับมารวมกันของครอบครัว การเกษียณ การย้ายถิ่นที่ชักนำโดยภูมิอากาศหรือสิ่งแวดล้อม การลี้ภัย การหลบหนีความเดียดฉันท์ ความขัดแย้งหรือภัยธรรมชาติ หรือเพียงต้องการเปลี่ยนคุณภาพชีวิตของตน ผู้ไปกลับเป็นประจำ นักท่องเที่ยวหรือการพำนักระยะสั้นในประเทศจุดหมายไม่ตกอยู่ในนิยามการเข้าเมืองหรือการย้ายถิ่น แต่บางทีก็นับรวมการเข้าเมืองของคนงานตามฤดูกาลด้วย

ในปี 2556 สหประชาชาติประเมินว่ามีผู้เข้าเมือง 231,522,215 คนในโลก (ประมาณ 3.25% ของประชากรโลก) สหรัฐอาหรับเอมิเรตส์มีสัดส่วนคนเข้าเมืองมากที่สุดในโลก ตามด้วยกาตาร์

ดูเพิ่ม
-------

* การเข้าเมืองกับอาชญากรรม

อ้างอิง
-------

1. ↑  "On the move: 232 million migrants in the world". *The Guardian DataBlog*. Guardian News and Media Limited. 11 September 2013. สืบค้นเมื่อ 11 May 2016.
2. ↑  Smith, Lydia (14 December 2014). "International Migrants Day 2014: Five countries with the highest number of immigrants". *International Business Times*. IBTimes Co. สืบค้นเมื่อ 11 May 2016.
3. ↑  Immigration - Page 19, Nick Hunter - 2012
ที่อยู่  : 905 ถ. นวมินทร์ แขวงคลองจั่น เขตบางกะปิ กรุงเทพมหานคร 10240 

website : 

**การเคหะแห่งชาติ,** **การเคหะสาธารณะ,** **การเคหะแผ่นดิน** หรือ **การเคหะหลวง** (อังกฤษ: national housing หรือ public housing) เป็นรูปแบบหนึ่งของการถือครองเคหสถานโดยที่เคหสถานเหล่านั้นเป็นสมบัติของแผ่นดินผู้ว่าการการเคหะแห่งชาติคนปัจจุบันได้แก่ นาย ทวีพงษ์ วิชัยดิษฐ

ประวัติ
-------

ในระยะแรกของการพัฒนาที่อยู่อาศัยในประเทศไทย รัฐบาลได้จัดตั้งกองเคหะสถานสงเคราะห์ สำนักงานอาคารสงเคราะห์ ธนาคารอาคารสงเคราะห์ และสำนักงานปรับปรุงแหล่งเสื่อมโทรมกรุงเทพมหานคร โดยทั้ง 4 หน่วยงานมีภารกิจในการแก้ไขปัญหา การขาดแคลนที่อยู่อาศัยของประชาชนซึ่งมีจำนวนเพิ่มขึ้นทุกปี แต่การดำเนินงานดังกล่าวยังไม่สามารถตอบสนองความต้องการของ ประชาชนได้อย่างทั่วถึง เนื่องจากแต่ละหน่วยงานมีสังกัดต่างกัน ดังนั้นเพื่อเแก้ไขปัญหาความขาดแคลนที่อยู่อาศัย รัฐบาลจึงได้จัดตั้ง การเคหะแห่งชาติขึ้นเพื่อทำหน้าที่ด้านการพัฒนาที่อยู่อาศัยโดยตรงพร้อมทั้งได้โอนงานและบุคลากรบางส่วนที่เกี่ยวข้องกับ การพัฒนา ที่อยู่อาศัยมาอยู่ในสังกัด

การเคหะแห่งชาติเป็นหน่วยงานรัฐวิสาหกิจ สังกัดกระทรวงการพัฒนาสังคมและความมั่นคงของมนุษย์ ก่อตั้งขึ้นเมื่อ วันที่ 12 กุมภาพันธ์ 2516 ตามประกาศคณะปฏิวัติ ฉบับที่ 316 ดำเนินงานภายใต้พระราชบัญญัติ การเคหะแห่งชาติ พ.ศ. 2537 และฉบับ แก้ไขเพิ่มเติม (ฉบับที่ 2) พ.ศ. 2550 มีวัตถุประสงค์เพื่อจัดให้มีเคหะ เพื่อให้ประชาชนได้มีที่อยู่อาศัย พร้อมทั้งจัดให้มีระบบ สาธารณูปโภค สาธารณูปการ สิ่งอำนวยความสะดวก แก่ผู้อยู่อาศัย ทำนุบำรุง ปรับปรุง และพัฒนาผู้อยู่อาศัยให้มีคุณภาพชีวิตที่ดีขึ้นทั้งทางสังคม เศรษฐกิจ และสิ่งแวดล้อม ให้ความช่วยเหลือทางการเงินแก่ประชาชนที่ประสงค์จะมีเคหะของตนเอง หรือผู้ที่ประสงค์จะร่วมดำเนินกิจกรรมกับการเคหะแห่งชาติในการจัดให้มีเคหะเพื่อให้ประชาชนเช่า เช่าซื้อ หรือซื้อ และประกอบธุรกิจเกี่ยวกับ การก่อสร้าง อาคารหรือจัดหาที่ดิน การปรับปรุง รื้อ หรือย้ายแหล่งเสื่อมโทรม เพื่อให้มีสภาพการอยู่อาศัย สิ่งแวดล้อม เศรษฐกิจ และสังคมที่ดีขึ้น วัตถุประสงค์การเคหะแห่งชาติ

ดูเพิ่ม
-------

* การเคหะแห่งชาติ (ประเทศไทย)
***7 วัน แล้วคิดถึงกันตลอดไป*** (อังกฤษ: My Week with Marilyn) เป็นภาพยนตร์อังกฤษ แนวดรามา กำกับโดย ไซมอน เคอร์ติส และเขียนบทโดยเอเดรียน ฮอดจส์ นำแสดงโดย มิเชลล์ วิลเลียมส์, เคนเนธ บรานาห์, เอดดี เรดเมย์น, โดมินิก คูเปอร์, จูเลีย ออสมอนด์, เอมมา วัตสัน และจูดี เดนช์ ภาพยนตร์สร้างจากหนังสือ 2 เล่มของโคลิน คลาร์ก ที่เป็นเรื่องราวเกี่ยวกับการทำภาพยนตร์ในปี ค.ศ. 1957 *The Prince and the Showgirl* ที่นำแสดงโดย มาริลิน มอนโร (แสดงโดยวิลเลียมส์) และลอเรนซ์ โอลิเวียร์ (แสดงโดยแบรนา) ภาพยนตร์มีเนื้อหาอยู่ในอาทิตย์ในการทำงานของคลาร์ก (แสดงโดยเรดเมย์น) ที่ดูและมอนโร ในลอนดอน หลังจากที่สามีของเธอ อาเทอร์ มิลเลอร์ (แสดงโดยโดเกรย์ สกอตต์) ออกจากประเทศไปแล้ว

สถานที่หลักในการถ่ายทำคือที่ไพน์วูดสตูดิโอส์ เริ่มถ่ายทำเมื่อ 4 ตุลาคม ค.ศ. 2010 และถ่ายทำที่ปราสาทซอลต์วูด และไวต์วอลทัมแอร์ฟีลด์ รอบ ๆ กรุงลอนดอน เคอร์ติสได้ใช้สตูดิโอเดียวกันกับที่มอนโรเคยถ่ายทำเรื่อง *The Prince and the Showgirl* ในปี ค.ศ. 1956 ภาพยนตร์เรื่องนี้ฉายรอบปฐมทัศน์โลกที่เทศกาลภาพยนตร์นิวยอร์กเมื่อวันที่ 9 ตุลาคม ค.ศ. 2011 และฉายที่เทศกาลภาพยนตร์มิลแวลเลย์ใน 2 วันต่อมา ภาพยนตร์ออกฉายเมื่อวันที่ 23 พฤศจิกายน ค.ศ. 2011 ในสหรัฐอเมริกาและ 25 พฤศจิกายน ในสหราชอาณาจักร สำหรับบทมอนโร ทำให้วิลเลียมส์ได้รับรางวัลลูกโลกทองคำ สาขานักแสดงนำหญิงประเภทภาพยนตร์ดนตรีหรือตลก

อ้างอิง
-------

1. ↑  Rooney, David (10 October 2011). "My Week With Marilyn: Film Review". *The Hollywood Reporter*. Prometheus Global Media. สืบค้นเมื่อ 11 October 2011.
2. ↑  Kaufman, Amy (24 November 2011). "Movie Projector: 'Breaking Dawn' to devour three new family films". *Los Angeles Times*. Tribune Company. สืบค้นเมื่อ 24 November 2011.
3. ↑  "My Week with Marilyn (2011)". *Box Office Mojo*. Internet Movie Database. สืบค้นเมื่อ 15 August 2012.

แหล่งข้อมูลอื่น
---------------

* *My Week with Marilyn* ที่สยามโซน
**วงศ์กล้วยพัด** หรือ **Strelitziaceae** เป็นวงศ์ของพืชใบเลี้ยงเดี่ยว ซึ่งเป็นวงศ์ของพืชที่มีลักษณะคล้ายวงศ์ Heliconiaceae และ Musaceae สกุลในวงศ์นี้เคยรวมอยู่ในวงศ์ Musaceae ในการจำแนกบางระบบ แต่ในระบบ APG II ไดกำหนดให้วงศ์กล้วยพัด อยู่ในอันดับ Zingiberales ในกลุ่ม commelinid

วงศ์กล้วยพัดมี 3 สกุล พบในเขตร้อนทั้งหมดคือ *Strelitzia* มี 5 สปีชีส์ทางใต้ของแอฟริกา, *Ravenala* มีสปีชีส์เดียวใน มาดากัสการ์ และ *Phenakospermum* มีสปีชีส์เดียวทางเหนือของอเมริกาใต้ สปีชีส์ที่รู้จักมากที่สุดคือปักษาสวรรค์ (*Strelitzia reginae*) และอีกสปีชีส์ที่พบบ่อยคือกล้วยพัด (*Ravenala madagascariensis*)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วงศ์กล้วยพัด**

* Strelitziaceae in Stevens, P. F. (2001 onwards). Angiosperm Phylogeny Website. Version 7, May 2006 [and more or less continuously updated since].
* Strelitziaceae in L. Watson and M.J. Dallwitz (1992 onwards). *The families of flowering plants เก็บถาวร 2007-01-03 ที่ เวย์แบ็กแมชชีน: descriptions, illustrations, identification, information retrieval.* Version: 27 April 2006.  เก็บถาวร 2007-01-03 ที่ เวย์แบ็กแมชชีน.
* NCBI Taxonomy Browser
**ฮิโรยูกิ เอบิฮาระ** (ญี่ปุ่น: 海老原 博幸; โรมาจิ: *Ebihara Hiroyuki*) เป็นนักมวยสากลชาวญี่ปุ่น เกิดเมื่อ 26 มีนาคม พ.ศ. 2482 สถิติการชก 68 ครั้ง ชนะ 62 (น็อค 33) เสมอ 1 แพ้ 5 เสียชีวิตเมื่อ 20 เมษายน พ.ศ. 2534 จากโรคตับรวมอายุได้ 51 ปี

ประวัติ
-------

เอบิฮาระเริ่มชกมวยสากลอาชีพเมื่อ พ.ศ. 2502 ชกชนะรวด 36 ครั้งจากทั้งหมด 38 ครั้ง มีแค่แพ้คะแนนไฟติง ฮาราดะ และเสมอกับสึโยชิ นากามูระเท่านั้นที่ไม่ชนะ จน พ.ศ. 2506 จึงมีโอกาสได้ชิงแชมป์โลกรุ่นฟลายเวท ชนะน็อก โผน กิ่งเพชร ยกแรกได้ครองแชมป์โลก แต่อีกไม่กี่เดือนต่อมาก็เสียแชมป์คืนให้โผน

หลังจากเสียแชมป์ไป เอบิฮาระกลับมาชกชนะอีกหลายครั้ง รวมทั้งชนะคะแนนเอเฟรน ตอร์เรส 2 ครั้ง ชนะคะแนนสึโยชิ นากามูระ ชนะคะแนน ริค มากราโม และได้ชิงแชมป์โลกรุ่นฟลายเวท WBA อีก 2 ครั้งแต่ไม่สำเร็จ แพ้คะแนน โอราซิโอ เอนริเก อักกาบาโย (อาร์เจนตินา) ทั้งสองครั้ง จนกระทั่ง อักกาบาโยสละตำแหน่งไป เอบิฮาระจึงได้ชิงแชมป์ที่ว่าง ชนะคะแนน โฆเซ เซเบร์ริโน เมื่อ พ.ศ. 2512 แต่เมื่อขึ้นป้องกันแชมป์ครั้งแรกก็แพ้คะแนน เบอร์นาเบ้ วิลลาแคมโป เสียตำแหน่งไปเพราะต้านทานความแข็งแกร่งของวิลลาแคมโปไม่ได้ (ต่อมาวิลลาแคมโปมาเสียแชมป์ให้เบิกฤกษ์ ชาติวันชัย) หลังจากเสียแชมป์ เอบิฮาระจึงแขวนนวมไป

เกียรติประวัติ
--------------

* แชมป์โลก WBA, WBC เดอะริงและไลนีลรุ่นฟลายเวท (2506 - 2507)
	+ ชิง (WBC ที่ว่าง), 18 ก.ย. 2506 ชนะน็อค โผน กิ่งเพชร ยก 1
	+ เสียแชมป์, 23 ม.ค. 2507 แพ้คะแนน โผน กิ่งเพชร
* แชมป์โลก WBA รุ่นฟลายเวท (2512)
	+ ชิง, 30 มี.ค. 2512 ชนะคะแนน ชูแซ เซแบร์ริญู ที่ ญี่ปุ่น
	+ เสียแชมป์, 19 ต.ค. 2512 แพ้คะแนน เบอร์นาเบ้ วิลลาแคมโป ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลก WBA, WBC รุ่นฟลายเวท 15 ก.ค. 2509 แพ้คะแนน โอราซิโอ เอนริเก อักกาบาโย ที่ อาร์เจนตินา
	+ ชิงแชมป์โลก WBA รุ่นฟลายเวท 12 ส.ค. 2510 แพ้คะแนน โอราซิโอ เอนริเก อักกาบาโย ที่อาร์เจนตินา

อ้างอิง
-------

* (อังกฤษ) สถิติการชก boxrec.com
* คนเหล็ก. ย้อนอดีตมวยดัง:ฮิโรยูกิ เอบิฮาร่า "ซ้ายเพชฌฆาต"ของปลาดิบ ผู้โค่น โผน กิ่งเพชรตกบัลลังก์. นิตยสารมวยโลก. เล่มที่ 1207 ตุลาคม 2550 หน้า 40-41

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ฮิโรยูกิ เอบิฮาระ**
**วัดเชิงท่า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเกิด อำเภอบางปะอิน จังหวัดพระนครศรีอยุธยา มีเนื้อที่ตั้งวัด 42 ไร่ 57 ตารางวา มีที่ธรณีสงฆ์จำนวน 2 แปลง เนื้อที่ 16 ไร่ 32 ตารางวา ทางทิศตะวันออก ติดต่อกับแม่น้ำเจ้าพระยา ปัจจุบันมี พระอธิการวิเชียร อภิวณฺโท

วัดเชิงท่าตั้งวัดเมื่อ พ.ศ. 2225 ในสมัยอยุธยา ได้รับพระราชทานวิสุงคามสีมาเมื่อ พ.ศ. 2230 เขตวิสุงคามสีมา กว้าง 40 เมตรยาว 80 เมตร วในสมัยกรุงศรีอยุธยาเป็นราชธานี มีพ่อค้าชาวจีนให้เรือสำเภาล่มกลางน้ำแม่น้ำตรงบริเวณหน้าวัดเชิงท่าปัจจุบัน

อาคารเสนาสนะที่สำคัญ ได้แก่ อุโบสถ กว้าง 7.50 เมตร ยาว 19.70 เมตร สร้างเมื่อ พ.ศ. 2225 ศาลาการเปรียญ กว้าง 11.85 เมตร ยาว 20.45 เมตร สร้างเมื่อ พ.ศ. 2490 หอสวดมนต์ กว้าง 3.55 เมตรยาว 12.90 เมตร สร้างเมื่อ พ.ศ. 2490 กุฏิสงฆ์ จำนวน 8 หลัง เป็นอาคารไม้ 7 หลัง เป็นอาคารครึ่งตึกครึ่งไม้ 1 หลัง วิหาร กว้าง 4.50 เมตร ยาว 16 เมตร สร้างเมื่อ พ.ศ. 2500 เป็นอาคารไม้ ศาลาธรรมสังเวช 1 หลัง และหอระฆัง 1 หลัง ปูชนียวัตถุ ได้แก่ พระประธานประจำอุโบสถ ปางพุทธชินราชจำลอง ขนาดหน้าตักกว้าง 59 นิ้ว สูง 79 นิ้ว พระประธานประจำศาลาการเปรียญปางมารวิชัย ขัดสมาธิ ขนาดหน้าตักกว้าง 37 นิ้ว สูง 49 นิ้ว สร้างเมื่อวันที่ 9 มีนาคม พ.ศ. 2500 และระพุทธรูปเก่าแก่อายุกว่า 100 ปี เนื้อสัมฤทธิ์ ศิลปะขอม ปางห้ามสมุทร ทรงยืน สูง 18 นิ้ว กว้าง 5 นิ้ว ผิวพระเป็นสนิมเขียว พบพระพุทธรูปนี้ขึ้นจากน้ำหน้าวัดเชิงท่า

อ้างอิง
-------

1. ↑  "ประวัติความเป็นมา". องค์การบริหารส่วนตำบลเกาะเกิด. คลังข้อมูลเก่าเก็บจากแหล่งเดิมเมื่อ 2021-08-25. สืบค้นเมื่อ 2021-08-25.
2. ↑  "วัดเชิงท่า ตำบลเกาะเกิด อำเภอบางปะอิน พระนครศรีอยุธยา". ศูนย์ข้อมูลกลางทางวัฒนธรรม.
3. ↑  "แห่ชม "พระพุทธรูปปางห้ามสมุทร" ขึ้นจากน้ำหน้าวัดเชิงท่า อ.บางปะอิน". ผู้จัดการออนไลน์.
การเข้าถึงโดยสุ่ม เปรียบเทียบกับการเข้าถึงเชิงเส้น
ในวิทยาการคอมพิวเตอร์ **การเข้าถึงโดยสุ่ม** (อังกฤษ: random access) หรือ การเข้าถึงโดยตรง (direct access) คือความสามารถในการเข้าถึงข้อมูลในลำดับภายในเวลาที่เท่าๆกันสำหรับข้อมูลตัวใด ๆ ก็ตาม เวลาในการเข้าถึงข้อมูลนี้ไม่ขึ้นกับกับขนาดของลำดับด้วย ตัวอย่างของการเข้าถึงโดยสุ่มคือการอ่านข้อมูลจากแผ่นซีดี ซึ่งสามารถอ่านข้อมูลตำแหน่งใดๆได้ทันที

การเข้าถึงข้อมูลที่ตรงกันข้ามกับการเข้าถึงโดยสุ่มคือการเข้าถึงเชิงเส้น ซึ่งข้อมูลที่อยู่ไกลกว่าจะเสียเวลาในการเข้าถึงข้อมูลมากกว่า ตัวอย่างเช่นการอ่านข้อมูลจากตลับเทป ซึ่งต้องมีกรอเทปไปยังตำแหน่งที่ต้องการอ่านข้อมูล

สำหรับโครงสร้างข้อมูล ความสามารถในการเข้าถึงโดยสุ่มคือความสามารถในการเข้าถึงรายการได้ภายในเวลาคงที่ หรือ {\displaystyle O(1)} ซึ่งโครงสร้างข้อมูลที่เรียบง่ายที่สุดที่มีความสามารถนี้ก็คือแถวลำดับ โครงสร้างข้อมูลที่เหลือที่มีความสามารถนี้ โดยมากแล้วก็จะมาจากการดัดแปลงแถวลำดับ เช่น แถวลำดับพลวัต อย่างไรก็ตาม การมีความสามารถในการเข้าถึงโดยสุ่มก็ความหมายอีกนัยหนึ่งว่าที่อยู่ของหน่วยความจำต้องเรียงกันแบบมีแบบแผน ดังนั้นจึงทำให้โครงสร้างข้อมูลทั้งหลายที่มีความสามารถนี้ไม่สามารถเพิ่มข้อมูลกลางรายการได้อย่างมีประสิทธิภาพ บางโครงสร้างข้อมูลเช่นรายการโยงแลกความสามารถในการเข้าถึงแบบสุ่มด้วยความสามารถในการเพิ่มและลบข้อมูลกลางรายการแทน

ความสามารถในการเข้าถึงโดยสุ่มมีความสำคัญมาก มีขั้นตอนวิธีมากมายที่ใช้ประโยชน์จากโครงสร้างข้อมูลที่มีการเข้าถึงข้อมูลโดยสุ่ม เช่น การค้นหาแบบทวิภาค ขั้นตอนวิธีการเรียงลำดับ ตะแกรงเอราทอสเทนีส เป็นต้น

อ้างอิง
-------

1. ↑
**การเจรจาหกฝ่าย**มุ่งแสวงทางออกอย่างสันติต่อความกังวลด้านความมั่นคงอันสืบเนื่องจากโครงการอาวุธนิวเคลียร์เกาหลีเหนือ มีการประชุมหลายครั้งของรัฐผู้เข้าร่วม 6 รัฐในกรุงปักกิ่ง ได้แก่ ประเทศเกาหลีเหนือ ประเทศเกาหลีใต้ ประเทศญี่ปุ่น สหรัฐ ประเทศจีนและประเทศรัสเซีย

การเจรจาดังกล่าวเป็นผลจากเกาหลีเหนือถอนตัวจากสนธิสัญญาไม่แพร่ขยายอาวุธนิวเคลียร์ในปี 2546 การเจรจาที่ดูคืบหน้าในรอบที่ 4 และ 5 กลับถูกย้อนโดยเหตุการณ์ภายนอก การเจรจาห้ารอบระหว่างปี 2546 ถึง 2550 มีความคืบหน้าสุทธิเพียงเล็กน้อย โดยเกาหลีเหนือตกลงปิดศูนย์นิวเคลียร์เพื่อแลกกับความช่วยเหลือด้านเชื้อเพลิงและดำเนินการปรับปรุงความสัมพันธ์กับสหรัฐและญี่ปุ่น ประเทศเกาหลีเหนือประกาศเมื่อวันที่ 14 เมษายน 2552 ว่าจะถอนตัวจากการเจรจาหกฝ่ายและจะกลับไปดำเนินการโครงการเสริมสมรรถนะนิวเคลียร์ต่อ เพื่อตอบโต้แถลงการณ์ประธานของคณะมนตรีความมั่นคงแห่งสหประชาชาติ ลงวันที่ 13 เมษายน 2552 ประเทศเกาหลีเหนือยังขับผู้ตรวจการนิวเคลียร์ทุกคนออกจากประเทศ

อ้างอิง
-------

1. ↑  "The Six-party Talks Kicked off". Permanent Representative of China to the United Nations. 2003-08-27. คลังข้อมูลเก่าเก็บจากแหล่งเดิมเมื่อ 2019-12-14. สืบค้นเมื่อ 2017-05-24.
2. ↑  Xinhua (2006-12-18). "6-party talks: 2nd phase, 5th round". คลังข้อมูลเก่าเก็บจากแหล่งเดิมเมื่อ 2009-09-15. สืบค้นเมื่อ 2006-12-19.
3. ↑  "Rice hails N Korea nuclear deal". *BBC News*. 2007-02-13. สืบค้นเมื่อ 2007-02-13.
4. ↑  Scanlon, Charles (2007-02-13). "The end of a long confrontation?". *BBC News*. สืบค้นเมื่อ 2007-02-13.
5. ↑  "DPRK Foreign Ministry Vehemently Refutes UNSC's "Presidential Statement"". KCNA. 2009-04-14. คลังข้อมูลเก่าเก็บจากแหล่งเดิมเมื่อ 2012-09-10. สืบค้นเมื่อ 2010-07-12.
6. ↑  "UNSC Presidential Statement" (PDF). United Nations. 2009-04-13. คลังข้อมูลเก่าเก็บจากแหล่งเดิม (PDF)เมื่อ 2012-09-10. สืบค้นเมื่อ 2010-07-12.
7. ↑  Landler, Mark (2009-04-15). "North Korea Says It Will Halt Talks and Restart Its Nuclear Program". *The New York Times*. สืบค้นเมื่อ 2010-05-23.
**ซูกาเบบส์** (อังกฤษ: Sugababes) เป็นทรีโอแนวป็อปสัญชาติอังกฤษจากลอนดอน ประกอบด้วยสมาชิกคือ ไฮดี เรนจ์, อเมลล์ เบอร์ราบาห์และเจด อีเวน

กลุ่มก่อตั้งในปี 1998 โดยสมาชิกดั้งเดิม ซิโอบาน โดนาฮี, มัตยา บูเอนาและคีชา บูชานัน หลังจากที่ประสบความสำเร็จในช่วงแรกโดนาฮีได้ออกจากวงไปเนื่องจากข้อถกเถียงกัน และเรนจ์เข้าสู่วงในปี 2001 หลังจากนั้นก็ประสบความสำเร็จ โดยมีซิงเกิลอันดับ 1 ซิงเกิลแรกของวงที่ชื่อ "Freak Like Me" จากอัลบั้ม *Angels with Dirty Faces* ออกในปี 2002และยังมีซิงเกิลติดชาร์ตอันดับ 1 อีกอย่าง "Round Round" และ "Hole in the Head" หลังจากนั้นได้เกิดการเปลี่ยนสมาชิกอีกในเดือนธันวาคม 2005 โดยบูเอนาออกจากวงเพื่อไปอยู่กับลูกที่เพิ่งเกิดต้นปี แทนที่โดยเบอร์ราบาห์ และในเดือนกันยายน 2009 วงประกาศออกมา หลังจากที่บูชานันอยู่วงมา 11 ปีก็ขอออกจากวง โดยแทนที่โดยผู้เข้าแข่งขันยูโรวิชัน อีเวน โดยอีเวนได้บันทึกเสียงโดยทันทีในผลงานอัลบั้มชุด *Sweet 7* หลังจากการเปลี่ยนสมาชิกวงมีซิงเกิลติดท็อป 10 ยูเคกับเพลง "About a Girl"

ซูกาเบบส์ออกซิงเกิล 27 ซิงเกิล มี 6 ซิงเกิลติดอันดับ 1 ในสหราชอาณาจักรและ 24 ซิงเกิลติดท็อป 20 และมี 18 ซิงเกิลติดท็อป 10 ในสหราชอาณาจักร พวกเธอยังได้รับรางวัลบริตอวอร์ด ในชื่อกลุ่มศิลปินอังกฤษที่ประสบความสำเร็จที่สุดในคริสต์ศตวรรษที่ 21

ซูกาเบบส์ ออกอัลบั้มที่ 7 *Sweet 7* อัลบั้มแรกหลังเซ็นสัญญากับค่ายของเจย์-ซีที่ชื่อ ร็อกเนชัน ในเดือนมีนาคม 2009 อัลบั้มยังได้ร่วมงานกับนี-โย, เรดวัน, สตาร์เกต, ไรอัน เทดดี, เฟอร์นันโด การิเบย์ และสมีซซิงตันส์ นอกจากนั้นยังร่วมงานกับฌอน คิงสตัน โดยอัลบั้มชุด *Sweet 7* มีสมาชิกใหม่คือเจด อีเวน ออกขายวันที่ 15 มีนาคม 2010 ในสหราชอาณาจักร

อ้างอิง
-------

1. ↑  "Sugababes Sign With Roc-A-Fella Records". *thehiphopchronicle.com*. สืบค้นเมื่อ 2009-05-14.
2. ↑  "BBC - Sugababes - more hits than any female act". สืบค้นเมื่อ 2006-10-16.
3. ↑  gm.tv[*ลิงก์เสีย*]
ภาพจำลองอย่างง่ายของการเกิดพารัลแลกซ์ของวัตถุกับฉากหลังที่อยู่ห่างออกไปเมื่อเปลี่ยนตำแหน่งของผู้สังเกต เมื่อมองจาก "มุมมอง A" วัตถุจะอยู่หน้าฉากหลังสีน้ำเงิน แต่เมื่อเปลี่ยนไปเป็น "มุมมอง B" วัตถุจะไปปรากฏอยู่ข้างหน้าฉากหลังสีแดงแทน
ภาพเคลื่อนไหวแสดงตัวอย่างของพารัลแลกซ์ เมื่อผู้สังเกตเคลื่อนจากด้านหนึ่งไปอีกด้านหนึ่ง วัตถุที่อยู่ไกลกว่าจะดูเหมือนเคลื่อนที่ช้ากว่าวัตถุที่อยู่ใกล้ๆ
**พารัลแลกซ์** (อังกฤษ: Parallax) คือลักษณะการเปลี่ยนแปลงตำแหน่งปรากฏ หรือความแตกต่างของตำแหน่งของวัตถุเมื่อมองผ่านมุมมองที่แตกต่างกัน สามารถวัดได้จากมุมของความเอียงระหว่างเส้นสังเกตทั้งสองเส้น คำนี้มีที่มาจากภาษากรีก *παράλλαξις* (parallaxis) หมายถึง "การเปลี่ยนแปลง"

วัตถุที่อยู่ใกล้ผู้สังเกตจะมีพารัลแลกซ์มากกว่าวัตถุที่อยู่ไกล พารัลแลกซ์จึงสามารถใช้ในการประเมินระยะห่างได้ด้วย ในทางดาราศาสตร์ พารัลแลกซ์เป็นกระบวนการทางตรงทางเดียวที่สามารถใช้ในการประเมินระยะห่างของวัตถุ (คือดาวฤกษ์) ที่อยู่พ้นออกไปจากระบบสุริยะได้ ดาวเทียมฮิปปาร์คอสได้ใช้เทคนิคนี้ในการสังเกตการณ์ดาวฤกษ์ใกล้เคียงแล้วกว่า 100,000 ดวง นี่เป็นวิธีพื้นฐานในการตรวจวัดวัตถุห่างไกลในทางดาราศาสตร์ด้วยเครื่องมือที่เรียกว่า บันไดระยะห่างของจักรวาล

ปรากฏการณ์พารัลแลกซ์ทำให้เกิดผลข้างเคียงต่อเครื่องมือสังเกตการณ์เชิงแสงหลายชนิด เช่น กล้องส่องทางไกล กล้องจุลทรรศน์ และกล้องแบบสะท้อนสองเลนส์ที่มองวัตถุจากมุมมองที่แตกต่างกันเล็กน้อย สัตว์หลายชนิดรวมถึงมนุษย์ มีตา 2 ตาที่เหลื่อมมุมสังเกตการณ์กันเล็กน้อย เพื่อให้สามารถใช้ปรากฏการณ์พารัลแลกซ์ในการประเมินความลึกของภาพได้ กระบวนการเช่นนี้เรียกชื่อว่า stereopsis

ดูเพิ่ม
-------

* ตรีโกณมิติ
* พารัลแลกซ์ดาวฤกษ์

อ้างอิง
-------

1. ↑  *Shorter Oxford English Dictionary*. 1968. "Mutual inclination of two lines meeting in an angle".
2. ↑  "Parallax". *Oxford English Dictionary* (Second Edition ed.). 1989. "Astron. Apparent displacement, or difference in the apparent position, of an object, caused by actual change (or difference) of position of the point of observation; spec. the angular amount of such displacement or difference of position, being the angle contained between the two straight lines drawn to the object from the two different points of view, and constituting a measure of the distance of the object.".

แหล่งข้อมูลอื่น
---------------

* Instructions for having background images on a web page use parallax effects เก็บถาวร 2010-11-23 ที่ เวย์แบ็กแมชชีน
* "What is parallax?" เก็บถาวร 2009-01-29 ที่ เวย์แบ็กแมชชีน
**จักรพรรดิเซี่ยหฺวันจง** (桓宗) (ค.ศ. 1177–1206) พระนามเดิม **หลี่ ฉุนโย่ว** (李純佑) จักรพรรดิพระองค์ที่ 6 แห่งราชวงศ์เซี่ยตะวันตก

พระองค์เป็นพระราชโอรสของจักรพรรดิเซี่ยเหรินจง และทรงพยายามปฏิบัติตามนโยบายที่พระราชบิดากำหนด อย่างไรก็ตามขุนนางระดับสูงในราชสำนักเซี่ยตะวันตกเริ่มทุจริตมากขึ้นเมื่อเวลาผ่านไป เริ่มเกิดการเสื่อมถอยของเซี่ยตะวันตก ที่ไม่สามารถย้อนกลับได้ การเพิ่มขึ้นของชาวมองโกลภายใต้เจงกีสข่านเริ่มคุกคาม ในขณะที่มองโกลเริ่มบุกเข้าไปในหมู่บ้านชายแดน ในปี 1205 จักรพรรดิเซี่ยหฺวันจงได้เปลี่ยนชื่อเมืองหลวงของราชวงศ์เซี่ยตะวันตกเป็นจงซิง (ปัจจุบันคืออิ๋นชวน) นอกจากนี้ในปี 1205 ชาวมองโกลเริ่มบุกโจมตีเซี่ยตะวันตกครั้งแรก การปล้นสะดมและเผาหมู่บ้านและเมืองชั้นนอกหลายแห่ง ในปี 1206 ลูกพี่ลูกน้องของพระองค์ หลี่อันฉวนก่อรัฐประหารและได้รับอำนาจจากจักรพรรดิเซี่ยหฺวันจง จักรพรรดิเซี่ยหฺวันจงสวรรคตในปีเดียวกัน

| * ด
* ค
* ก
ลำดับจักรพรรดิจีนสมัยราชวงศ์เซี่ยตะวันตก |
| --- |
| 

จิ่งจง  **·** 
อี้จง  **·** 
ฮุ่ยจง  **·** 
ฉงจง  **·** 
เหรินจง  **·** 
หฺวันจง  **·** 
เซียงจง  **·** 
เสินจง  **·** 
เสี้ยนจง  **·** 
โม่

 |
| เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน |
ผ้าอนามัยแบบธรรมดา (ซ้าย) และแบบปีก (ขวา)
ผ้าอนามัยแบบสอด
**ผ้าอนามัย** คือแผ่นที่ใช้ซับเลือดประจำเดือนของสตรี ลักษณะใช้แล้วทิ้ง มีรูปแบบการใช้งานตามแต่ละประเภท ส่วนใหญ่ทำจากวัสดุที่มีความสามารถซึมซับของเหลวได้ดี มีความนุ่ม และห่อทับด้วยผ้าสำลี บางชนิดเพิ่มกลิ่นหอม เพื่อดับกลิ่นประจำเดือนด้วย

ในประเทศไทย ผ้าอนามัยถือว่าเป็นเครื่องสำอางควบคุมตามประกาศกระทรวงสาธารณสุข (ฉบับที่ 10) พ.ศ. 2535

ประเภทของผ้าอนามัย
------------------

ผ้าอนามัยแบบใช้ภายนอก (maxi pad)
* แบบแผ่นหนา
	+ แบ่งตามขนาดมี 3 แบบ คือ แบบปกติ แบบพิเศษ และแบบสำหรับกลางคืน ซึ่งบางยี่ห้อเพิ่มแบบมีปีกเพื่อป้องกันการซึมเปื้อนด้านข้าง
	+ แบ่งตามลักษณะใช้งาน 3 แบบ คือ แบบมีห่วง แบบแถบปลาย และแบบแถบกาว
* แบบแผ่นบาง นิยมในกลุ่มวัยรุ่น หรือใช้เมื่อใส่ชุดรัดรูป

ผ้าอนามัยแบบสอด
เวลาใช้ผ้าอนามัยชนิดนี้จะต้องสอดเข้าช่องคลอด ผ้าอนามัยชนิดนี้พบเห็นได้ไม่บ่อยนัก เหมาะสำหรับใช้ในบางโอกาสเท่านั้น เช่น ใช้เมื่อแข่งขันว่ายน้ำ เป็นต้น จึงยังไม่ค่อยแพร่หลาย

อ้างอิง
-------

1. ↑  ภัยจากผ้าอนามัยไม่ใช่เรื่องเล็กสำหรับผู้หญิง

* ผ้าอนามัย เก็บถาวร 2006-07-20 ที่ เวย์แบ็กแมชชีน จาก ศูนย์ข้อมูลเครื่องสำอาง



คอมมอนส์ มีภาพและสื่อเกี่ยวกับ:  
**ผ้าอนามัย**
*บีจิวเวลด์ บลิสต์*  (อังกฤษ: Bejeweled Blitz)เป็นเกมปริศนาที่มีในเฟซบุ๊ก ผลิตและเผยแพร่โดยปอปแคปเกมส์

วิธีเล่น
--------

หน้าเกมเป็นตารางขนาด 8 x 8 ผู้เล่นต้องสลับอัญมณีให้เป็นสามอันเพื่อได้คู่ แล้วอัญมณีก็จะหายไป อัญมณีพิเศษจะได้ก็ต่อเมื่อจับคู่อัญมณีได้สี่หรือมากกว่านั้นก็ได้ ผู้เล่นจะได้ 250 คะแนนในทุกๆ การจับคู่ ถ้าจับคู่ได้เร็วสามครั้ง จะเกิดคะแนนความเร็วพิเศษที่เริ่มด้วย 200 และนับเรื่อยๆ จนถึง 1,000 แล้วถ้าผู้เล่นจับคู่เร็วมากพอ จะเกิดพลังพิเศษที่เรียกว่าเบลสซิ่ง สปีด ในช่วงนั้นตารางจะลุกเป็นไฟและการจับคู่ทุกครั้งจะเกิดระเบิดทำลายทุกอย่างที่อยู่ข้างๆ อัญมณีที่ระเบิด. ถ้าตัวคูณถูกจับคู่จะทำให้การได้คะแนนเพิ่มขึ้น โดยเริ่มที่ 2x จนถึง 8x. หลังจากนั้นหนึ่งนาที (1:05 ถ้าใช้เวลาพิเศษ, 1:45 ถ้าผสมระหว่างติ๊กต๊อกกับเวลาพิเศษ หรือ 2:25 ถ้าผสมระหว่างโครโนสโตนและเวลาพิเศษ) ผู้เล่นจะได้รับช่วงพิเศษที่เรียกว่าโอกาสสุดท้าย เมื่อมันเกิดขึ้น อัญมณีพิเศษและตัวคูณจะถูกออกไปให้หมดแล้วผู้เล่นจะได้คะแนนพิเศษ แล้วจะมีการจัดอันดับหลังจากจบเกม. มีดาวอยู่ 15 ดาว ดาวที่ผู้เล่นจะได้นั้นขึ้นอยู่กับคะแนนที่ทำ ดาวดวงแรกสำหรับ 25,000 คะแนน ดาวดวงที่สองสำหรับ 50,000 คะแนน ฯลฯ

อ้างอิง
-------

1. ↑

เว็บที่เชื่อมโยง
----------------

* Developer PopCap Games website

| * ด
* ค
* ก
ป็อปแคปเกมส์ |
| --- |
| *บีจิวเวลด์* ซีรีส์ | 

|  |  |
| --- | --- |
| ซีรีส์หลัก | 
* *บีจิวเวลด์*
* *2*
* *3*

 |
| ภาคแยก | 
* *ทวิสต์*
* *บลิสต์*
* *สตาร์ส*

 |

 |
| *Bookworm* ซีรีส์ | 
* *Bookworm*
* *Adventures*

 |
| *Feeding Frenzy* ซีรีส์ | 
* *Feeding Frenzy*
* *Feeding Frenzy 2: Shipwreck Showdown*

 |
| *Peggle* ซีรีส์ | 
* *Peggle*
* *Nights*
* *2*
* *Blast*

 |
| *Plants vs. Zombies* ซีรีส์ | 

|  |  |
| --- | --- |
| ซีรีส์หลัก | 
* *Plants vs. Zombies*
* *Plants vs. Zombies 2: It's About Time*
* *Plants vs. Zombies 3*

 |
| ภาคแยก | 
* *การ์เดนวอร์แฟร์*
* *Garden Warfare 2*
* *Heroes*
* *Battle for Neighborville*

 |

 |
| *ซูมา* ซีรีส์ | 
* *ซูมา*
* *Revenge!*

 |
| เกมอื่น | 

|  |  |
| --- | --- |
| ป็อปแคป | 
* *Alchemy*
* *AstroPop*
* *Big Money!*
* *Bonnie's Bookstore*
* *Chuzzle*
* *ไดโนไมต์!*
* *Gyromancer*
* *Hammer Heads*
* *เฮฟวีเวพอน*
* *Iggle Pop!*
* *อินเซนิควาเรียม*
* *Noah's Ark*
* *Pixelus*
* *Pizza Frenzy*
* *Rocket Mania!*
* *Talismania*
* *TipTop*
* *Typer Shark!*
* *Venice*

 |
| 4th and Battery | 
* *Unpleasant Horse*

 |

 |
**จักรพรรดิเซี่ยฮุ่ยจง** (ค.ศ. 1060–1086) พระนามเดิม **หลี่ปิ่งฉาง** (李秉常) จักรพรรดิพระองค์ที่ 3 แห่งราชวงศ์เซี่ยตะวันตก

หลังจากการสวรรคตอย่างกะทันหันของพระราชบิดา จักรพรรดิเซี่ยฮุ่ยจงก็ขึ้นครองราชบัลลังก์เมื่อพระชนมายุได้ 6 ขวบ พระมารดาของพระองค์จักรพรรดินีเหลียง (梁太后) ทรงเป็นผู้สำเร็จราชการแทนพระองค์ตลอดรัชสมัยของจักรพรรดิเซี่ยฮุ่ยจง ในปี ค.ศ. 1076 จักรพรรดิเซี่ยฮุ่ยจงพระชนมายุสิบหกปีและควรจะใช้พระราชอำนาจจากบัลลังก์โดยตรง แต่ถูกยับยั้งโดยอิทธิพลมหาศาลของพระพันปี ทั้งสองทะเลาะกันเรื่องนโยบายวัฒนธรรมของจักรวรรดิ: จักรพรรดิเซี่ยฮุ่ยจงสนับสนุนการขัดเกลาทางสังคมให้เป็นจีน ในขณะที่จักรพรรดินีเหลียงสนับสนุนวัฒนธรรมตันกุต (เป็นข้อขัดแย้งเมื่อพิจารณาว่าจักรพรรดิเซี่ยฮุ่ยจงเป็นเชื้อสายชาวตันกุต และจักรพรรดินีเหลียงเป็นเชื้อสายของชาวจีนฮั่น) ในที่สุดจักรพรรดินีเหลียงได้สั่งให้ จักรพรรดิเซี่ยฮุ่ยจงถูกกักบริเวณในพระตำหนัก ด้วยเหตุนี้จักรพรรดิเซี่ยฮุ่ยจงจึงขอความช่วยเหลือจากราชวงศ์ซ่งให้บุกราชวงศ์เซี่ยตะวันตกโดยอ้างว่าเพื่อปลดปล่อยจักรพรรดิเซี่ยฮุ่ยจง แต่การบุกรุกถูกขับไล่

จักรพรรดินีเหลียงบังคับให้ จักรพรรดิเซี่ยฮุ่ยจงอภิเษกสมรสกับพระนัดดาของพระองค์ซึ่งจะกลายเป็นจักรพรรดินีผู้ทรงอิทธิพล ดังนั้นราชวงศ์เซี่ยตะวันตกจึงมีจักรพรรดินีเหลียง พระพันปีหลวง สองพระองค์ จักรพรรดิเซี่ยฮุ่ยจงรู้สึกหดหู่ใจกับการควบคุมของพระราชมารดาของพระองค์ และในเวลาต่อมาก็สวรรคตเมื่อพระชนมายุได้ 26 ปี

| * ด
* ค
* ก
ลำดับจักรพรรดิจีนสมัยราชวงศ์เซี่ยตะวันตก |
| --- |
| 

จิ่งจง  **·** 
อี้จง  **·** 
ฮุ่ยจง  **·** 
ฉงจง  **·** 
เหรินจง  **·** 
หฺวันจง  **·** 
เซียงจง  **·** 
เสินจง  **·** 
เสี้ยนจง  **·** 
โม่

 |
| เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน |
**เมโลเดียน** สามารถแบ่งแบบคร่าวๆได้ทั้งหมด 4 ชนิด คือ

1. เมโลเดียนเสียงอัลโต Alto เป็นเมโลเดียนในระดับเสียงกลาง ซึ่งโดยปกติแล้วจะมี จำนวนคีย์ อยู่ที่ 25 , 27 และ 32 คีย์

(วิธีดูว่า เมโลเดียนตัวนั้น มีจำนวนกี่คีย์ ให้นับจำนวนคีย์กด ทั้งตัวขาวและตัวดำทั้งหมด ตัวเลขที่รวมได้ ก็หมายถึงจำนวนคีย์ของเมโลเดียนตัวนั้นๆ)

1. เมโลเดียนเสียงโซปราโน Soprano เป็นเมโลเดียนในระดับเสียงสูง
2. เมโลเดียนเสียงเทนเนอร์ Tenor เป็นเมโลเดียนในระดับเสียงต่ำ
3. เมโลเดียนเสียงเบส Bass เป็นเมโลเดียนในระดับเสียงต่ำสุด

เมโลเดียนเป็นเครื่องดนตรีที่ต้องใช้ลมเป่า เข้าไปในตัวเครื่อง พร้อมกับการกดคีย์เพื่อให้เกิดเสียง หน้าตาของคีย์กด ก็เหมือนกับคีย์กดของเปียโน คือมีทั้งคีย์กด ตัวขาว และตัวดำ เพียงแต่จำนวนคีย์จะน้อยและสั้นกว่า การเกิดเสียงของเมโลเดียน นั้น จุดสำคัญจะอยู่ที่ลิ้นเสียง

ลิ้นเสียง ซึ่งเป็นโลหะ ชิ้นเล็ก ขนาดต่างๆกัน ซึ่งอยู่ภายใต้คีย์กดแต่ละตัวของเมโลเดียน หากจะเปรียบเทียบคุณภาพเสียงของเมโลเดียนแต่ละตัว และอัตราในการใช้ลม ที่มากหรือน้อยนั้น หรือจะพูดให้เข้าใจได้ง่ายขึ้นว่ากินลมในการเป่ามากหรือน้อย จึงควรที่จะพิจารณาในส่วนของคุณภาพของลิ้นเสียง อย่างเลี่ยงไม่ได้

เมโลเดียน เป็นเครื่องดนตรีที่อาจจะมีอาการเสียขึ้นได้ อาการคือเป่าแล้วเสียงไม่ออก หรือเสียงที่ออกมาไม่ปกติเหมือนที่เคยเป็น จริงแล้ว อาการเสียข้างต้นสามารถเกิดขึ้นได้ เนื่องมาจากวัสดุที่ใช้ทำลิ้นเสียง ที่อยู่ภายในตัวเมโลเดียน ซึ่งเป็น แผ่นโลหะขนาดเล็ก เมื่อเวลาเราเป่าเมโลเดียน หลีกเลี่ยงไม่ได้ ที่จะมีน้ำลาย ค้างอยู่ในตัวเครื่อง ถึงแม้เมโลเดียน หลายๆยี่ห้อ จะมีปุ่มกดสำหรับไล่น้ำลายที่ค้างในตัวเครื่อง หลังจากเล่นเสร็จ อาจเกิดจากการหลงลืม หรือไม่เอาใจใส่ในบางครั้ง เมื่อน้ำลายไปเกาะติดอยู่กับแผ่นลิ้นโลหะ นานเข้า ก็อาจจะเป็นสนิมและเปราะหักในที่สุด ผลก็คือ เป่าแล้วเสียงไม่ออก

\*ลักษณะของเมโลเดียนคือเป็นเปียโนแบบเป่า
**หงส์ทองคะนองศึก** ชื่อภาษาไทยของภาพยนตร์จีนกำลังภายในเรื่อง **Come Drink with Me** (ภาษาจีนกลาง : 大醉侠, *ต้าจุ้ยเสีย*) นำแสดงโดย เจิ้งเพ่ยเพ่ย, เยี่ยหัว กำกับโดย หูจินเฉวียน ความยาว 91 นาที ออกฉายในปี พ.ศ. 2509

เนื้อเรื่องย่อ
--------------

*นางแอ่นทอง* ( 金燕子) (จางเพ่ยเพ่ย) ออกเดินทางไปช่วยพี่ชาย ที่ถูกกลุ่มโจรเอาไว้เป็นตัวประกันต่อรองสำหรับ แลกเปลี่ยนตัวหัวหน้าโจร และการเดินหน้าลุยเดี่ยวของเธอ ก็เผชิญอุปสรรคอย่างคาดไม่ถึง แต่โชคดีที่มีขอทานขี้เมา ลึกลับ เข้ามาช่วยไว้ได้

สิ่งที่ภาพยนตร์ได้ให้ไว้
------------------------

ฉากการต่อสู้ของเจิ้งเพ่ยเพ่ยในเรื่อง
เจิ้งเพ่ยเพ่ย ราชินีนักบู๊โด่งดังมาจากการแสดงภาพยนตร์เรื่องนี้ จากบทของ จินเยี่ยนจื่อ (*นางแอ่นทอง* , 金燕子) ซึ่งในขณะนั้นเธออายุได้เพียง 19 ปี ผ่านการแสดงภาพยนตร์และละครมาเพียงไม่กี่เรื่อง แต่หูจินเฉวียนผู้กำกับได้เล็งเห็นพรสวรรค์ในตัวเธอ ว่าสามารถรับบท จินเยี่ยนจื่อ จอมยุทธสาวที่เดินทางไปช่วยพี่ชายได้ หูจินเฉวียนได้หาครูมวยมาฝึกสอนให้แก่เธอ เมื่อภาพยนตร์ประสบความสำเร็จ เจิ้งเพ่ยเพ่ย จึงกลายเป็นราชินีนักบู๊อันดับหนึ่งตลอดกาลของวงการภาพยนตร์จีน 

Come Drink with Me เป็นผลงานชิ้นเอกชิ้นหนึ่งของ หูจินเฉวียน ซึ่งต่อมาได้รับการยกย่องว่าเป็น ปรมาจารย์หนังกำลังภายใน ภาพยนตร์เรื่องนี้เทียบได้กับ A Touch of Zen ผลงานในชิ้นถัดมาของเขา ภาพยนตร์ประสบความสำเร็จอย่างมากในการออกฉาย และได้ฉายในต่างประเทศ เช่น นิวยอร์ก, โตเกียว และเทศกาลภาพยนตร์เมืองคานส์ จนมีการสร้างภาคต่อมาเป็นภาค 2 ด้วย ในชื่อ "Golden Swallow "ในปี พ.ศ. 2530

ในปี พ.ศ. 2546 ในประเทศไทย บริษัทซีวีดี อินเตอร์เนชั่นแนล ได้ออกภาพยนตร์เรื่องนี้เป็นวีซีดีและดีวีดีออกจำหน่ายด้วย

แหล่งข้อมูลอื่น
---------------

* ข้อมูลและรายละเอียดภาพยนตร์